Hillari Klinton vitse-prezidentlikka nomzodni tanladi

AQSh prezidentlik lavozimiga Demokratik partiyadan nomzod Hillari Klinton vitse-prezidentlikka o‘z nomzodini tanladi. U Virjiniya shtati senatori Tim Keyn bo‘ldi. Bu haqda Klinton Twitter’dagi sahifasida ma’lum qildi, deya xabar bermoqda “RBK”.

“Saylovlardagi sherigimni e’lon qilishdan hayajondaman. Tim Keyn boshqalar uchun kurashga o‘z hayotini bag‘ishlagan odam”, — deya ta’kidladi Klinton.
Keyn 58 yoshda. Bloomberg agentligining ma’lum qilishicha, u katolik bo‘lib, ispan tilida erkin so‘zlashadi.
2005-yilda Keyn Virjiniyaning gubernatori etib saylangan. 2012-yilda esa Virjiniya senatorligiga saylangan.
Eslatib o‘tamiz, 15-iyul kuni respublikachi Donald Tramp Indiana gubernatori 57 yoshli Mayk Pensni vitse-prezidentlikka o‘z nomzodi sifatida tanlagan edi.